La pel·lícula s'inspira en la Massacre de Munic durant els Jocs Olímpics d'estiu de 1972. Palestins membres del grup Setembre Negre van capturar com a ostatges els atletes de la delegació israeliana, i els van assassinar. La pel·lícula té lloc després dels fets, i descriu com va ser l'Operació Ira de Déu, mitjançant la història d'un agent del Mossad, interpretat per Eric Bana, encarregat de trobar els responsables i d'eliminar-los.